കൊലപ്പെടുത്തും മുമ്ബ് യുവതിയെ ഹരികൃഷ്ണയെ ക്രൂരമായി ബലാത്സംഗം ചെയ്തു കഴുത്തിന് കുത്തിപ്പിടിച്ച് തല ജനലില് ഇടിപ്പിച്ചു മൂക്കും വായും പൊത്തിപ്പിടിച്ച് ശ്വാസം മുട്ടിച്ചു കൊന്നു പ്രതിയുടെ കുറ്റസമ്മത മൊഴി ഇങ്ങനെ ആലപ്പുഴ: ചേര്ത്തലയില് ഹരികൃഷ്ണ എന്ന യുവതി കൊല്ലപ്പെട്ട സംഭവത്തില് ഞെട്ടിക്കുന്ന വിവരങ്ങള് പുറത്ത്. കേസില് അറസ്റ്റിലായ സഹോദരീ ഭര്ത്താവ് യുവതിയെ കൊലപ്പെടുത്തും മുന്പ് അതിക്രൂരമായ ബലാത്സംഗത്തിനിരയാക്കിയതായാണ് റിപ്പോര്ട്ട്. യുവതിയെ ക്രൂരമായി മര്ദ്ദിച്ചു അവശയാക്കിയ ശേഷമാണ് പ്രതി ബലാത്സംഗത്തിന് ഇരയാക്കിയതെന്ന് പൊലീസ് പറയുന്നു. മറ്റൊരു യുവാവുമായുള്ള പ്രണയ ബന്ധത്തെ ചൊല്ലിയുള്ള തര്ക്കത്തിനൊടുവിലാണ് കടക്കരപ്പള്ളി തളിശ്ശേരിതറ ഉല്ലാസ് സുവര്ണ ദമ്ബതികളുടെ മകളും ആലപ്പുഴ മെഡിക്കല് കോളേജ് ആശുപത്രിയിലെ താല്കാലിക നഴ്സുമായ ഹരികൃഷ്ണയെയാണ് 25 പുത്തന്കാട്ടില് രതീഷ് ഉണ്ണി കൊലപ്പെടുത്തിയത്. രതീഷിന്റെ ഭാര്യയൂടെ സഹോദരിയായിരുന്നു ഹരികൃഷ്ണ. രണ്ട് വര്ഷത്തോളമായി ഹരികൃഷ്ണയുമായി രതീഷ് അടുപ്പം പുലര്ത്തിയിരുന്നു. ഇതിനിടെയാണ് ഹരികൃഷ്ണ മറ്റൊരു യുവാവുമായി പ്രണയത്തിലായതും ഈ ബന്ധം വിവാഹത്തിലേക്ക് നീങ്ങാന് സാധ്യതയുണ്ടെന്ന് രതീഷ് മനസിലാക്കുന്നതും. തുടര്ന്ന് ഏതുവിധേനയെും ഈ കല്യാണം നടത്തില്ലെന്ന് വെല്ലുവിളിച്ച രതീഷ് ആ യുവാവിനെ ഭീഷണിപ്പെടുത്തിയിരുന്നതായും റിപ്പോര്ട്ടുണ്ട്.. ഫാര്മസിസ്റ്റ ഒഴിവ് ഈ യുവാവുമായുള്ള ബന്ധത്തെ ചൊല്ലിയുള്ള തര്ക്കമാണ് ഹരികൃഷ്ണയുടെ ദാരുണകൊലപാതകത്തില് കലാശിച്ചത്. കൊലപാതകം നടന്ന 22ാം തീയ്യതി രാത്രി 9 മണിയോടായാണ് ഹരികൃഷ്ണയെ രതീഷ് ബൈക്കില് വീട്ടില് എത്തിച്ചത്. തുടര്ന്ന് ജോലി ചെയ്യുന്ന അടുപ്പമുള്ള സുഹൃത്തിനെ കുറിച്ചു ചോദിച്ചു. ഇതേചൊല്ലി തര്ക്കമുണ്ടായപ്പോള് യുവതിയുടെ കഴുത്തിന് കുത്തിപ്പിടിച്ച് ജനലില് ഇടിപ്പിക്കുകയായിരുന്നു. ഇടിയുടെ ആഘാതത്തില് അര്ധബോധാവസ്ഥയിലായി നിലത്തു വീണ യുവതിയെ ഇയാള് ബലാത്സംഗത്തിന് ഇരയാക്കുകയായിരുന്നു. തുടര്ന്ന് മൃതദേഹം മറ്റൊരു മുറിയില് ഉപേക്ഷിച്ചു കടന്നു കളഞ്ഞു. വീടിനുള്ളില് നിന്നും മൃതദേഹം പുറത്തേക്ക് എത്തിക്കാന് നോക്കിയെങ്കിലും മഴപെയ്തതോടെ ഈ ശ്രമം ഉപേക്ഷിച്ച ശേഷമാണ് പ്രതി സംഭവസ്ഥലത് നിന്നും രക്ഷപ്പെട്ടത്. സംഭവശേഷം ഒളിവില്പ്പോയ പ്രതി രതീഷിനെ ശനിയാഴ്ച വൈകുന്നേരത്തോടെ ചേര്ത്തല ചെങ്ങണ്ടയില്നിന്ന് പോലീസ് പിടികൂടിയിരുന്നു. വെള്ളിയാഴ്ച വൈകുന്നേരം ആറേമുക്കാലിനു മെഡിക്കല് കോളേജില്നിന്നു ജോലികഴിഞ്ഞിറങ്ങിയതാണു ഹരികൃഷ്ണ. രാത്രി എട്ടരയായിട്ടും വീട്ടിലെത്താഞ്ഞതോടെയാണു വീട്ടുകാര് അന്വേഷണം തുടങ്ങിയത്. രതീഷിനെ ബന്ധപ്പെട്ടപ്പോള് ഹരികൃഷ്ണ ഇന്നു ജോലികഴിഞ്ഞുവരില്ലെന്നു പറഞ്ഞുവെന്നായിരുന്നു മറുപടി. ശനിയാഴ്ച പുലര്ച്ചേ വീട്ടുകാര് പട്ടണക്കാട് പോലീസില് പരാതി നല്കി. തുടര്ന്ന്, രതീഷിന്റെ പൂട്ടിയവീട് പോലീസിന്റെ സാന്നിധ്യത്തില് തുറന്നു നോക്കിയപ്പോഴാണു മൃതദേഹം കണ്ടെത്തിയത്.